Žvingių herbas

Žvingių herbas – pagrindinis Žvingių miestelio (Šilalės rajonas) heraldikos atributas.

 Aprašas 

Herbo skydo raudoname lauke auksinė ietis su sidabriniu ietigaliu, virš kurio įžambiu kryžiumi gulsčiai sukryžiuoti sidabriniai kardas ir kalavijas su auksiniais efesais. Ginklų rankenos kairėje skydo pusėje. Ginklai apjuosti žaliu laurų vainiku su auksinėmis uogomis.

 Istorija 

Žvingiai buvo valsčiaus ir didelio dvaro centras, pro jį ėjo pasienio prekybos keliai. 1744 m. Zigmantas Vaza valdovo dekretu leido ketvirtadieniais rengti turgus, o 1792 m. gegužės 15 d. ATR valdovas Stanislovas Augustas privilegija Nr. 59 suteikė miesto teises ir herbą. Liustracijos privilegijoje rašoma: „kad tas miestas tiek teismo, tiek miesto valdymo reikaluose, tvirtindamas išrašus ir kitus raštus, patirtų tikrą garbę ir didžiuotųsi atskiru nuo kitų miestų herbu, jam suteikiame tokį herbą, kaip čia yra nupieštas, tai yra lauro vainiku apjuostus kalaviją, ietį ir kardą.“ Raudoname lauke buvo pavaizduota ietis ietigaliu aukštyn su dviem gulsčiai sukryžiuotais kardais smaigaliais į heraldinę dešinę pusę.Žvingių miesto herbas 1792 m. gegužės 15 d. privilegijos originale Žvingių miesto herbas 1792 m. gegužės 15 d. privilegijos Nr. 59 įraše LM knygoje 

Tačiau jau po ATR padalijimo jis buvo pamirštas. Tik 1912 m. istorikas Janas Obstas, tyrinėdamas Lietuvos metriką, aptiko Žvingių herbo piešinį.

Istorinį herbą atkūrė dailininkas Arvydas Každailis. Herbą 2009 m. kovo 23 d. dekretu Nr. 1K-1751 patvirtino prezidentas Valdas Adamkus.

 Šaltiniai 

Herb
Kategorija:2009 m. patvirtinti Lietuvos gyvenviečių herbai
Kategorija:Šilalės rajono savivaldybės gyvenviečių herbai
Kategorija:Lietuvos miestelių herbai